Woordsnoer Rebus verrassing – Lekkervurigeaffêre
Afrikaans, Inspirasie, Woordsnoere
Date: July 11, 2019Author: lekkervurig 29 Comments
Die Towerinne sit opgewonde en klets. Wat sou Rebusfontein se gevlerkte, spinnende en keffende bende in die mou voer?
Al die mooi laslappiestrooikussings van Toorts is lekker onder iskias en elmboë ingedruk, skuiwe is geskuiwe en Lorenzo se biseps werk oortyd om glase en koppies vol sjampanje, water en tee te hou. Hier word vanaand konsert gehou.
Ringo en Trompie se geblaf kry die Towerinne stil. Ek loer vir Hester. “Hoor jy wat hulle blaf,” vra ek so uit my mondhoek. Hester se oë rek. Sowaar ons verstaan hulle. Ons kan hond! Wonderbaarlike plek die Rebusfontein van ons! Ons kan Dr Doolittle die loef afsteek!
Lang storie kort Trompie en Ringo vertel sonder omhaal van kef en blaf hoe trots die Rebusfontein diere op die Towerinne is. Dat hulle so gou ontdek het dat Wille Willemien die woorddief in elkeen van hulle kom bly het en hoe elke Towerin met die Woordsnoere wat Ringo in Ma Vuurvliegie se oor fluister bydra om die woorddief en inspirasie uitsuiger weg te jaag.
Daar bars ‘n gejuig onder die Towerinne uit. “It is so cool,” sug Lorenzo betraand.
Nee Lorenzo, koor veertien Towerinne.
“Dis kostelik, oulik, wonderlik, asemrowend, mooi, bakgat, ougat, fantasties, oulik, reg so, eksieperfeksie, prima, puik, uitstaande! (Besluit maar self watter owerin gebruik welke woord. 😉 )
Behalwe die goeie nuus oor afwesigheid aan inspirasie wat nou iets van die verlede is, kondig Trompie met trots aan dat Danie die ekstentriek so gewild is dat hy ‘n eie Vuisboekblad het. Luide applous bars los en Danie kruip onder Una-Engela se arm in. Kamma-beskeie.
Ringo kry almal met ‘n paar skerp blaffe stil en kondig aan: “Towerinne en Lorenzo en Quasimodo en Silver en maats, Pasella het vir ons ‘n spesiale verrassing. As Snowball, sing hy ons nuwe temalied….ek sluit af:
Towerinne, ons bly lekker hier,
die woordief is weggestuur,
reël nou asseblief ‘n woeste Toweropstal-agtige avontuur!
Woef, tot aanstaande maand se Woordsnoer”
Lees hier oor ons Woordsnoer uitdaging en hoe om deel te neem:
Previous Previous post: Woordsnoer Rebus
Next Next post: A broken string of pearls
29 thoughts on “Woordsnoer Rebus verrassing”
Sjoe! Jy kook! Bravo!
Mens kan mos nie mede-Towerinne uitdaag en swyg nie! 😉
As jy dít sou doen … 😂
Daai kokketiel kappityt. En die Vuurvliegie ook. Die woorde “reël nou asseblief ‘n woeste Toweropstal-agtige avontuur!” maak my effens bekommerd. Wonder hoekom.
Ah Vuurvliegie!!! Ekke is net so bly dat ons almal nou die diere hoor ptaat het, en dat nie net ek is wat met Liefkat gesels asof sy ‘n mens is nie….Dr Doolittles! Voorwaar! Ekke wonder ook nou nogal oor daai Toweragtige opstal storie. Ek het net gaan lees daaroor en het myself amper stukkend gelag…..
Woe-oef, jou ou doring. Ringo is n ou om na te luister. Ek dink dat elke diertjie n plesiertjie moet uitdink en aan ons almal voorhou. Ringo het die baan geopen. Dis presies wat Porkie in gedagte gehad het toe hy die vegadering uitgeroep het.
Hoekom voel dit vir my ek het nou op ‘n ander planeet beland en verstaan nie hulle taal nie? En Vuurvliegie se “dis tyd” maak my benoud. Ons is nog in Rebusfontein reg? Ons is NIE by Toweropstal nie reg?
Kameel dis tyd om ‘n toweropstalagtige avontuur op Rebusfontein te hê…..
Kameel, wat my aanbetref is ons heeltyd daar en dan weer nie. Soos in en uit. Party van ons bly reeds redelik permanent daar en kom hanteer net vlugtig sake by die huis.
O wag, ek sien nou wat jy vra. Sorry, verkeerd verstaan.
Ek praat oor Rebusfontein, maar sien jy vra oor Toweropstal.
…. dis tyd om ‘n toweropstalagtige avontuur op Rebusfontein te hê….
Hier gaan ek weer… Vuurvliegie praat van ń Toweropstal-agtige avontuur. Soos ek verstaan moet ons Rebusfontein avontuur die soort wees soos wat ons doerie tyd by die Toweropstal beleef het.
🙈✏📚🌟👍💝Dankie Una dat jy verstaan….hehe
Bravo bravo, knap gedaan!! Jinne Pasella het tot my verbaas met sy mooi singery!! Julle sal maar noet beduie van Towerinopstal avontuur, bondels was nie da betrokke nie…
Gaan lees die twee eboeke by Hester, dan sal jy weet…
Jy wil nie weet nie… jy wil nie daar wees nie…. dis polieste, goud en blink klippies. Neeee gee my Rebusfontein 😣 waar ek uit die werklike lewe kan gaan rus.
Ja Kameel ek stem, sjoh genoeg drama hier om my. OP Rebusfontein wil ek rustig wees en net baie lag
Ag nee julle, ons het dan nou soveel lekker ‘sports’ gehad by die Toweropstal! En elkeen van julle het heeltemal uit sy eie vel geklim. Veral jy, Kameel, so komaan, laat ons weer die appelkar omgooi, of omtiep, of op hom klim en met hom resies jaag!
Ek gaan Hitler en Henry VIII stuur om Bondels en Frannie en Kameel soos Raponsie in die toring toesluit en die toring soos Jan en die Boontjierank se boontjie hemelwaarts laat groei en dan gaan ek hulle drie laat Babel….wragtig. Lorenzo en Silver is met verlof en Pasella se vlerke is geknip. Al die ander Towerinne is op hulle toweropstalagtige avontuur, onbewus van die hogere, babelse probleem. Hoe klink dit vir ‘n dilemma om uit te moet skrywe……
Hierdie kan werk…laat ek net gou ñ opsomming neerskryf sodat ek onthou en weet wie is waar…
Lees gou jou whatsapp.
Hmmm, met sulke geselskap sien ek selfs vir Babel kans!
Klink my hier is ń babelse verwarring in die begrippe en nou nog hondetaal daarby. Karolus het juis vanoggend vir my gefluister, hy voel hier kom ń ding van groot perporsie aan.
Pingback: Al die veld is vrolik – toortsie.com